Þegar bólusótt kom svo upp í Skagafirði seinna um sumarið var hún rakin til sendingar Sveins og hann kærður fyrir stiftamtmanni . En jafnframt fékk hann brennandi áhuga á náttúruvísindum sem hann kynntist að hluta gegnum læknanámið ( einkum grasa - og steinafræði ) . Vetursetu fékk hann hjá Skúla landfógeta í Viðey ; ekkert færi lét hann ónotað til náttúruskoðunar en sinnti einnig lækningum , því margir leituðu til hans , og var svo jafnan á ferðum hans . En alla ævi hafði hann opin augu fyrir náttúrunni , og skrifaði margt í dagbækur sínar sem hann hélt nánast til dauðadags 1840 . Þar var þá Þórunn , dóttir Bjarna Pálssonar landlæknis og dótturdóttir Skúla fógeta , en kærleikar höfðu tekist með þeim Sveini meðan þau voru bæði saman í Viðey . Launin voru svo lág að til að framfleyta fjölskyldu sinni mátti hann , eftir því sem friður fékkst frá læknisstörfum , stunda sjóróðra og búskap , en kona hans var þó slíkur skörungur að hún sá um búskapinn meðan hann var fjarverandi . Sveinn var skipaður landlæknir eitt ár eftir Jón Sveinsson en fékk þó ekki embættið heldur danskættaður maður , Tomas Klog , sem hafði læknaprófið umfram Svein . Þá voru prentaðar tvær þýðingar hans á ritum um læknisfræði og ævisögur Bjarna Pálssonar landlæknis og Jóns Eiríkssonar konferensráðs . En höfuðrit Sveins , Ferðabókin ásamt fylgiritgerðum hennar Jöklariti og Eldriti kom ekki út fyrr en 1945 , þýdd á íslensku af Jóni Eyþórssyni , Pálma Hannessyni og Steindóri Steindórssyni . Handritið keypti Jónas Hallgrímsson handa Bókmenntafélaginu af erfingjum Sveins árið 1840 , á leið Jónasar um Vík austur á land . „ Sveinn gekk á nokkur hæstu fjöll landsins , Eyjafjallajökul 16. ágúst 1793 og síðan Heklu 22. ágúst . Árið eftir gekk hann á Öræfajökul fyrstur manna , 11. ágúst 1794 , og í þeirri göngu opnaðist honum skilningur á eðli skriðjökla , er hann horfði yfir Kvíárjökul . Um íslenzka jökla var engri teljandi þekkingu bætt við , unz Þorvaldur Thoroddsen hóf rannsóknir sínar , um 100 árum eftir að Sveinn samdi Jöklarit sitt . Í Eldritinu lýsti Sveinn eldfjöllum og jók mörgu við þekkinguna á þeim . . Merkilegastar eru þó jöklarannsóknir hans . Hann gerði uppdrátt af fjórum mestu jöklum landsins betri en áður þekktist . Hann varð fyrstur manna í heimi til að skilja hið rétta eðli skriðjökla , sem áður er getið , og hann lýsir eðli og áhrifum jökla til landmótunar allnákvæmlega . Einnig safnaði hann plöntum fyrir enska grasafræðinginn Hooker , og er þeirra og athugunum Sveins getið í ferðabók Hookers . Heimildir og myndir : Ferðabók Sveins Pálssonar . Um höfundinn og verk hans . Formáli að Ferðabók Sveins Pálssonar . Dagbækur og ritgerðir 1791 - 1797 . Mynd af Sveini Pálssyni er frá 1797 og eftir Sæmund Hólm . Sótt á Mbl.is 25. 2. 2011 .